b'\n_START_ARTICLE_\nUni\xc3\xb3 Nacional Populista\n_START_SECTION_\nG\xc3\xa8nesi\n_START_PARAGRAPH_\nVa ser establert com a partit pol\xc3\xadtic el desembre de 1918. Aleshores, poc abans de les eleccions parlament\xc3\xa0ries poloneses de 1919, la Comissi\xc3\xb3 Electoral Nacional dels Partits Democr\xc3\xa0tics (Narodowy Komitet Wyborczy Stronnictw Demokratycznych) era composta de la Democr\xc3\xa0cia Nacional (Narodowe Demokracja), Unitat Nacional (Zjednoczenie Narodowe), el Partit Cristi\xc3\xa0 dels Treballadors (Chrze\xc5\x9bcija\xc5\x84skie Stronnictwo Robotnicze) i el Partit Progressista Polon\xc3\xa8s (Polska Parti Post\xc4\x99powa). Durant les eleccions el 1919, aquesta alian\xc3\xa7a va obtenir 109 mandats (la majoria dels ministres eren de Gran Pol\xc3\xb2nia). Wojciech Korfanty va esdevenir el president del Club dels Ministres (Klub Poselski), mentre que Stanis\xc5\x82aw Grabski, Konstanty Kowalewski i J\xc3\xb3zef Teodorowicz va esdevenir els vice-presidents. El febrer de 1919, es va transformar en el Consell Nacional de la Uni\xc3\xb3 Parlament\xc3\xa0ria Populista (Zwiazek Sejmowy Ludowa-Narodowy).\n_START_SECTION_\nInicis\n_START_PARAGRAPH_\nEl maig de 1919 es va celebrar el 1r Congr\xc3\xa9s de la Uni\xc3\xb3 Nacional Ppopulista. Al principi era una federaci\xc3\xb3 de partits pol\xc3\xadtics, per\xc3\xb2 a l\'estiu de 1919 es produ\xc3\xafren les primeres secessions, com la del Club Cristi\xc3\xa0-Nacional de Treballadors (Chrze\xc5\x9bcija\xc5\x84sko-Narodowy Klub Robotniczy). Aix\xc3\xad, la UNP canviat el seu car\xc3\xa0cter i va esdevenir un grup homogeni, cosa que es va confirmar durant el 2n Congr\xc3\xa9s d\'octubre de 1919. El gener de 1919, un grup de nacional-dem\xc3\xb2crates va intentar un cop d\'estat per derrocar el govern d\'esquerres de J\xc4\x99drzej Moraczewski. Marian Januszajtis-\xc5\xbbegota i Eustachy Sapieha hi van participar. El 16 de gener de 1919, es form\xc3\xa0 un govern al marge dels partits amb representants de la UNP: W\xc5\x82adys\xc5\x82aw Seyda (ministre del districte "prussi\xc3\xa0"), J\xc3\xb3zef Englich (ministre de finances), i el pare Antoni Stychel (vicepresident del Parlament polon\xc3\xa8s). Quan a la primavera de 1920, la situaci\xc3\xb3 en el front occidental va esdevenir cr\xc3\xadtic, la UNP atac\xc3\xa0 Pi\xc5\x82sudski i va esdevenir un dels inspiradors de la creaci\xc3\xb3 del Consell de Defensa Nacional (Rada Obrony Pa\xc5\x84stwa) amb Roman Dmowski com a membre per Democr\xc3\xa0cia Nacional_NEWLINE_En aquell moment, el manifest pol\xc3\xadtic del NPU pot concloure en uns pocs punts: nacionalisme, unitat nacional, eliminaci\xc3\xb3 de les divisions de classe, considerar Alemanya com a principal amena\xc3\xa7a de Pol\xc3\xb2nia, limitar l\'expansi\xc3\xb3 a l\'oest, economia capitalista privada, oposici\xc3\xb3 a la interfer\xc3\xa8ncia estatal, suport a les m\xc3\xbatues de treballadors i la reforma agr\xc3\xa0ria, i oposici\xc3\xb3 a la distribuci\xc3\xb3 coercitiva de la terra, continuaci\xc3\xb3 de la religi\xc3\xb3 i tradicions nacionals poloneses, important posici\xc3\xb3 de l\'Esgl\xc3\xa9sia Cat\xc3\xb2lica, refor\xc3\xa7ament del Parlament i reducci\xc3\xb3 dels poders presidencials_NEWLINE_Els Nacional Dem\xc3\xb2crates tenien molta influ\xc3\xa8ncia entre els insurgents de Gran Pol\xc3\xb2nia (Wielkopolska), per\xc3\xb2 no tanta en la Pol\xc3\xb2nia del Congr\xc3\xa9s (Kongres\xc3\xb3wka). Per tant, el gener de 1919, van decidir un comprom\xc3\xads amb Pi\xc5\x82sudski i mantenir una actitud tolerant cap als governs. Quan l\'estiu de 1920 es form\xc3\xa0 el govern de Wincenty Witos, ho va fer amb el ple suport de la UNP. Des del segon semestre del 1921 a comen\xc3\xa7aments de 1922, la UNP va mantenir oposici\xc3\xb3 cap al Cap d\'Estat (Naczelnik Pa\xc5\x84stwa), aix\xc3\xad com dels seg\xc3\xbcents r\xc3\xa8gims centristes; l\'ofensiva pol\xc3\xadtica de la UNP va comen\xc3\xa7ar. Abans de les eleccions el 1922 es form\xc3\xa0 la dretana Uni\xc3\xb3 Nacional Cristiana (Chrze\xc5\x9bcija\xc5\x84ski Zwiazek Jedno\xc5\x9bci Narodowej) anomenada hiena pels seus oponents. Inclo\xc3\xafa la Uni\xc3\xb3 Nacional-Popular, el Partit Nacional dels Treballadors (Narodowe Stronnictwo Robotnicze), el Partit Dem\xc3\xb2crata Cristi\xc3\xa0 Polon\xc3\xa8s (Polskie Stronnictwo Chrze\xc5\x9bcija\xc5\x84skiej Demokracji), el Partit Nacional Camperol Cristi\xc3\xa0 (Narodowe-Chrze\xc5\x9bcija\xc5\x84skie Stronnictwo Ludowa). Va obtenir 98 escons (22%) al Sejm (Parlament polon\xc3\xa8s) i 29 escons (26%) al Senat. M\xc3\xa9s tard, durant el per\xc3\xadode de sessions de la Uni\xc3\xb3 Nacional, es va dur a terme la "batalla" per la Presid\xc3\xa8ncia. Un candidat dels Dem\xc3\xb2crates Nacionals (endecja), Maurycy Zamoyski, va ser derrotat per Gabriel Narutowicz que va ser assassinat pel fan\xc3\xa0tic defensor de la dreta, Eligiusz Niewiadomski.\n_START_SECTION_\n1923-1928\n_START_PARAGRAPH_\nEl 17 de maig de 1923 van signar el Pacte de Lanckorona amb el Partit Cristi\xc3\xa0 Nacional dels Treballadors (Chrze\xc5\x9bcija\xc5\x84sko-Narodowe Stronnictwo Pracy), i el Partit Popular Polon\xc3\xa8s-Piast. Es tracta d\'un acord entre la dreta i partits de centre en q\xc3\xbcestions com: la colonitzaci\xc3\xb3 del territori occidental, l\'assignaci\xc3\xb3 de carteres governamentals exclusivament per als polonesos, i la soluci\xc3\xb3 dels comptes amb l\'esquerra. L\'efecte d\'aquest acord va ser l\'anomenat govern Chjeno-Piast de 28 de maig de 1923. Fou dirigit per Witos i en nom de la UNP hi havia Stanislaw G\xc5\x82\xc4\x85bi\xc5\x84ski, Seyda, i Korfanty.\n_START_SECTION_\nPrograma\n_START_PARAGRAPH_\nEn els anys 1923-1926, l\'activitat de la UNP es basa en dos conceptes simultanis de realitzaci\xc3\xb3 de pol\xc3\xadtiques: procedir a renovar i preservar la coalici\xc3\xb3 governamental de centre-dret\xc3\xa0 i la preparaci\xc3\xb3 de l\'acci\xc3\xb3 de prendre el poder per la for\xc3\xa7a._NEWLINE_La pol\xc3\xadtica exterior es basa en una actitud pro-francesa i anti-alemanya. A l\'Est, hi havia idees per a la incorporaci\xc3\xb3 dels territoris d\'Ucra\xc3\xafna Occidental, Bielor\xc3\xbassia Occidental i Wilno a Pol\xc3\xb2nia. La UNP va ser molt nacionalista. Els no-polonesos eren considerats ciutadans de segona classe subjectes a assimilaci\xc3\xb3 ling\xc3\xbc\xc3\xadstica i cultural. La base social de la UNP es compon de burgesos urbans, classe mitjana baixa, intel\xc2\xb7lectuals, treballadors de \xc5\x81\xc3\xb3d\xc5\xba, i alguns arist\xc3\xb2crates terratinents.\n_START_SECTION_\nAltres activitats\n_START_PARAGRAPH_\nEl 26 d\'octubre de 1924 va organitzar el seu 4t Congr\xc3\xa9s on postula el desenvolupament i l\'enfortiment del partit, i l\'augment de la disciplina interna. Per tal d\'augmentar el nombre de militants, crearen departaments locals. Es va decidir que si arriben al poder, els comunistes es veuran privats del dret de vot passiu. Van elegir el Consell Suprem (Rada Naczelna) (Stanislaw G\xc5\x82\xc4\x85bi\xc5\x84ski va esdevenir el seu president) i un Consell d\'Administraci\xc3\xb3 (Zarza G\xc5\x82\xc3\xb3wny) que constava de 30 membres. Les decisions del Congr\xc3\xa9s van ser els resultats de les tend\xc3\xa8ncies pro-feixistes que van apar\xc3\xa8ixer a la UNP a partir del novembre de 1923, i es va produir un conflicte perqu\xc3\xa8 el primer ministre Grabski intentat relaxar la tensi\xc3\xb3 pol\xc3\xadtica a trav\xc3\xa9s de la negociaci\xc3\xb3 amb les minories nacionals._NEWLINE_Jerzy Zdziechowski (the minister of finance) and Stanis\xc5\x82aw Grabski (the minister of religion and education) both come from the NPU. El 13 de novembre de 1925, el govern Grabski es va ensorrar i va ser substitu\xc3\xaft per Aleksander Skrzy\xc5\x84ski amb representants de la UNP, la Democr\xc3\xa0cia Cristiana (Chrzre\xc5\x9bcija\xc5\x84ska demokracja), el Partit Nacional dels Treballadors (Narodowe Parti Robotnicza), el Partit Popular Polon\xc3\xa8s-Piast i el Partit Socialista Polon\xc3\xa8s (Polska Parti Socjalistyczna). Jerzy Zdziechowski (ministre de finances) i Stanislaw Grabski (ministre de religi\xc3\xb3 i educaci\xc3\xb3) procedien de la UNP_NEWLINE_El 1925, la UNP defin\xc3\xad el seu estatut, en el qual afirmava que nom\xc3\xa9s els polonesos que fossin cristians i acceptessin les resolucions del partit podien ser membres de la UNP._NEWLINE_El 10 de maig de 1926 es form\xc3\xa0 el tercer govern de Witos, del que en formaren novament part Zdziechowski i Grabski. La seva activitat va ser una de les raons per les quals J\xc3\xb3zef Pi\xc5\x82sudski don\xc3\xa9s el cop d\'estat de maig. Des de 1926, com a resposta a la presa de control per Sanacja (moviment pol\xc3\xadtic de Pi\xc5\x82sudski), va postular la unitat dels moviments nacionalistes polonesos. No obstant aix\xc3\xb2, alguns esdevingueren m\xc3\xa9s i m\xc3\xa9s radicals. El 4 de desembre de 1926 es form\xc3\xa0 el Camp de la Gran Pol\xc3\xb2nia (Ob\xc3\xb3z Wielkiej Polski), i la intenci\xc3\xb3 dels seus fundadors era ocupar el lloc de la UNP._NEWLINE_El 7 d\'octubre de 1928 la UNP va deixar d\'existir existents a causa de les repressions de Sanacja i va ser substitu\xc3\xaft pel Partit Nacional (Stronnictwo Narodowe).'